Throbbing Gristle

Throbbing Gristle (או TG ובתרגום חופשי: סחוס רוטט) הייתה להקה בריטית אוונגרדית, שנחשבה לחלוצה בז'אנר המוזיקה התעשייתית.

== היסטוריה ==
הלהקה הוקמה בסוף שנת 1969 על ידי קוזי פאני טוטי ו-ג'נסיס פי. אוררידג' (שמו המקורי, ניל אנדרו מגסן).<ref> Brandon Stosuy, [https://pitchfork.com/reviews/albums/11849-the-taste-of-tg-a-beginners-guide-to-the-music-of-throbbing-gristle-mutant-tg/ Throbbing Gristle  The Taste of TG: A Beginner's Guide to the Music of Throbbing Gristle] Pitchfork</ref> בשנת 1974 הצטרפו אליהם המעצב והטכנאי פיטר "סליזי" כריסטופרסון ובשנה שלאחר מכן הצטרף המוזיקאי, כריס קרטר.

הלהקה החלה להופיע בחללים לא שגרתיים, כמו בתערוכה שכותרתה "זנות" ב-ICA (המכון לאמנות עכשווית) היוקרתי בלונדון באוקטובר 1976. בתערוכה ובהופעה הוצגו אובייקטים כמו טמפונים משומשים ודימויים ממגזינים פורנוגרפים, מופע חשפנות ועוד. התערוכה שמומנה באופן עקיף על ידי הממשלה הבריטית, עוררה שערורייה לאומית.

זמן קצר לאחר מכן הקימו חברי הלהקה חברת התקליטים משלהם בשם Industrial Records, הלייבל העצמאי הראשון באנגליה.

הלהקה השתמשה אז בטכניקות מוזיקליות כמו לולאות סרט ודיסטורשן קיצוני, עבודה עם מכשירים אלקטרוניים (כולל סינתיסייזרים שחברי הלהקה בנו בעצמם) ומכשירי אפקטים חדשים.

הטקסטים הפרובוקטיבים עסקו בין השאר ברצח שרון טייט בידי צ'ארלס מנסון<ref>Charles Manson’s [https://theacidawakening.wordpress.com/tag/throbbing-gristle-and-charles-manson/ Long History In The Music Industry: Part 1]</ref> ובמעשי הזוועה של פעולת גרילה ברחבי העולם על רקע מוזיקה אלקטרונית רגועה, קטעי דיבור מוקלטים, סיפורם של זוג רוצחי המור (איאן בריידי ומיירה הינדלי) ועלבונות כלפי המאזינים. הלהקה אהבה גם "לפלרטט" עם אלמנטים לאומיים וסוציאליסטים. הם הציגו תצלומים של מחנות ריכוז בפרסומיהם או הראו קופסאות משומשת של ציקלון בה והופיעו במדי צבא. האלמנטים שלא היו מקובלים בזמנו בסצנה המוזיקלית הבריטית, גררו אמנים רבים שהלכו בעקבותיה.

במהלך חמש השנים הבאות של העבודה המשותפת, חברי "Throbbing Gristle" יצרו שישה אלבומי אולפן ואלבומי הופעה רבים, פסקול לסרט "בצל השמש" של דרק ג'רמן, ובנוסף מספר רב של סינגלים ומיקסים.

בשנת 1981 סיימו חברי הלהקה את שיתוף הפעולה שלהם. כריס קרטר וקוזי פאני טוטי הקימו הרכב בשם כריס וקוזי כריס קרטר גם פרסם מחדש הקלטות היסטוריות רבות של Throbbing Gristle מאז 1981. ג'נסיס פי. אוררידג' ופיטר כריסטופרסון הקימו יחד עם המוזיקאי אלכס פרגוסון, את ההרכב סייקיק טי.וי (Psychic TV). ב-2004 התאחדה הלהקה להופעה יחידה במסגרת פסטיבל (RE-TG).

בערב השנה החדשה 2005 הופיע הלהקה בפולקסתיאטר בברלין. בינואר 2006 נחשף. מאז הקבוצה הופיעה שוב בקביעות. במהלך האיחוד נוצר אלבום חדש עם הכותרת "חלק שני: אין סוף", שיצא לבסוף בתחילת אפריל 2007 לאחר כמה עיכובים.

הופעתה האחרונה של הלהקה בקאסט המקורי התקיימה ב־23 באוקטובר 2010 בלונדון.

לרגל חגיגות 40 שנה להוצאת האלבום ההראשון הדוח השנתי השני הראשון, יוציא הלייבל הבריטיי MUTE בהדרגה מחדש את כל אלבומי הלהקה.

הלהקה נתפסת כמי שייסדה את ז'אנר המוזיקה התעשייתית, יחד עם בני דורם, קברט וולטייר והלהקה הגרמנית איינשטירצנדה נויבאוטן.<ref>Jon Savage, England's dreaming

https://archive.org/details/englandsdreaming00sava</ref> באלבום הבכורה שלה טבעו חברי הלהקה את הסיסמה "מוזיקה תעשייתית לאנשי תעשייה".<ref>Kilpatrick, Nancy (2004). The Goth Bible: A Compendium for the </ref>

== לקריאה נוספת ==
* ארז מירנץ. [https://culture-agent.com/ניתוח-לשינוי-להקה/ ניתוח לשינוי להקה]. סוכן תרבות.
*[http://www.throbbing-gristle.com/ אתר רשמי] של הלהקה

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:להקות בריטיות